ČETRTEK, 28. 5. 2020

**5. ura: VEVERICE**

1. S pomočjo spodnjih odgovorov preverite in popravite pravilnost svojih odgovorov.

**1. Glavna tema obravnavanega odlomka je** Tomažkovo življenje v Matevževi družini.

**2. Zgodba se odvija na** vasi/podeželju.

**3. Zgodba se dogaja v** času pisateljeve mladosti.

**4. Sestavek je razdeljen na tri značilne vsebinske enote; napiši, o čem pripovedujejo (za vsako v eni povedi):**

Prva pripoveduje o Matevžu in o tem, kako je izgubil uho.

Druga pripoveduje o življenju Tomažka pri Vrbarjevih.

Tretja pripoveduje o Tomažkovem umiranju.

**5. Osebi pripiši ustrezno oznako.**

 Matevž: surov, nepravičen

Tomažek:slaboten, mil

 "ona"/mati Vrbarjeva: lena, nemarna

Tinče: grd, kričav

**6. Do Tomažka niso bili kruti le krušni starši, tudi vaščani so bili neobčutljivi za njegovo trpljenje.**

**7. Iz povedi razberemo pisateljev pogled na ljudi.**

**8. Napiši, za katero pesniško sredstvo gre.**

A bil je tenak kakor bilka na njivi = primera

B ko smo stopali mimo veže njegove = obrnjen besedni red

**9. Namesto starinskih Tavčarjevih izrazov napiši sodobne knjižne oblike podčrtanih besed.**

A najrajša je ležala na peči: najraje

B prespavala je dan za dnevom na peči: prespala

**10. Stalnim besednim zvezam iz besedila pripiši razlago njihovega pomena.**

A zakon ni imel božjega blagoslova: zakon je bil nesrečen, brez otrok

B preštel ji je kosti: pretepal jo je

C (otroka) je vlačil okrog: vsepovsod ga je jemal s seboj

Č pital ga je na vse kriplje: pretirano ga je hranil

**11. Prav tako so za Tavčarjev slog značilne primere (komparacije). Izpiši tri:**

- npr.: …hodil brez desnega ušesa, kakor svetopisemski hlapec ….

- A obraz si je obvezal z ruto, kakor da bi ga zobje boleli …..

- a bil je tenak kakor bilka …

**12. Tržačan je** kratka pripoved oz. podoba iz zbirke Med gorami

**13. Njegova sodobnika sta** Janko Kersnik in Josip Jurčič.